L'apartament està molt ben situat en un barri molt cèntric a prop de l'Scuola Grande di San Rocco. S'hi pot accedir a peu des de l'estació d'autobusos a Piazzale Roma en cinc minuts caminant al costat d'un canal molt tranquil i pintoresc, o des del Canal grande al moll de San Tomà per uns carrers senzills i ben indicats. Es troba a cavall dels sestieres de Dorsoduro, on pertany i San Polo. El barri és tranquil i molt bonic. No està tan massificat pel turisme com a l'altra vora del gran canal. Els dies festius i a les hores de vespre, hi ha un ambient familiar i jove de venecians i forasters molt agradable. No és sorollós, tot i que té força vida. Hi ha vàries alternatives per menjar o prendre un cafè o una copa, sempre tranquil i força bé de preu. A prop, pocs minuts a peu, hi trobareu places, anomendes campos, on s'hi reuneixen famílies i turistes en harmonia com el de Santa Margherita o San Polo.
L'apartament está en un segon pis sota al costat d'un canal i llindant amb el pati posterior de l'església de Sant Pantalón on no s'hi veu ningú. Això dóna llum i amplitud a l'apartament que té fins a nou finestres a l'exterior. El mobiliari i la cuina són funcionals i amb un toc de bon gust i disseny que fan més agradable l'estada. Hi ha calefacció i aire condicionat, encara que a l'abril no ha fet falta. Les habitacions són per a dues persones cada una, còmodes i prou amples. Els armaris estan força bé i permeten tenir-ho tot recollit. Per a uns dies et pots sentir com a casa.
La cuina és moderna i ben equipada, compta amb tot l'imprescindible, des de tres tipus de cafeteres fins a rentavaixelles. Tot nou i en bon estat. Pots menjar a taula en família i esmorzar com cal, si baixes al Tonolo a buscar unes pastes o brioixeria que està boníssima. Pots cuinar a la cuina de gas o escalfar al microones el que duguis del barri. Hi ha dos sofàs amples per a que tothom es relaxi sense estretors i preparar els plans del dia següent.
Una veritable meraviglia.